b'\n_START_ARTICLE_\nRen\xc3\xa9e Zellweger\n_START_SECTION_\nZgodnje \xc5\xbeivljenje\n_START_PARAGRAPH_\nRen\xc3\xa9e Kathleen Zellweger se je rodila v Katyju, Teksas, Zdru\xc5\xbeene dr\xc5\xbeave Amerike, ob obrobju Houstona. Njen o\xc4\x8de, Emil Erich Zellweger, prihaja iz Au, St. Gallena v \xc5\xa0vici ter je mehani\xc4\x8dni in elektri\xc4\x8dni in\xc5\xbeenir, ki je delal tudi v poslu rafiniranja nafte. Njena mama, Kjellfried Irene (roj. Andreassen) je bila rojena na Norve\xc5\xa1kem in ima korenine Samov, sicer pa se je na Norve\xc5\xa1kem pre\xc5\xbeivljala kot medicinska sestra in babica, vendar se je kasneje preselila v Zdru\xc5\xbeene dr\xc5\xbeave Amerike, da bi postala guvernanta za norve\xc5\xa1ko dru\xc5\xbeino v Teksasu. Ren\xc3\xa9e Zellweger se je opisala kot osebo, ki je bila vzgojena v dru\xc5\xbeini \xc2\xbblenih katoli\xc4\x8danov in episkopalcev\xc2\xab. Ima starej\xc5\xa1ega brata, Andrewa._NEWLINE_V za\xc4\x8detku srednje \xc5\xa1ole je Ren\xc3\xa9e Zellweger trenirala veliko \xc5\xa1portov, vklju\xc4\x8dno z nogometom, ko\xc5\xa1arko in bejzbolom. \xc5\xa0olala se je na srednji \xc5\xa1oli v Katyju, kjer je bila tudi navija\xc4\x8dica, gimnasti\xc4\x8darka, \xc4\x8dlanica debatnega kro\xc5\xbeka in \xc4\x8dlanica dramskega kluba. Ren\xc3\xa9e Zellweger je igrala v mnogih \xc5\xa1olskih predstavah, leta 1987, tik preden je kon\xc4\x8dala srednjo \xc5\xa1olo, pa so jo izvolili za \xc2\xbbnajlep\xc5\xa1o osebo\xc2\xab\xc2\xa0v razredu. Po srednji \xc5\xa1oli je od\xc5\xa1la na teksa\xc5\xa1ko univerzo v Austinu, kjer je \xc5\xa1tudirala angle\xc5\xa1\xc4\x8dino._NEWLINE_Ren\xc3\xa9e Zellweger je bila dobra u\xc4\x8denka in se je ve\xc4\x8dkrat uvrstila na Deanov seznam. Sprva se je vpisala na u\xc4\x8dne ure igranja samo zato, ker je potrebovala likovno umetnost za dokon\xc4\x8dano diplomo, vendar je takrat tudi vzljubila igranje. V tistem \xc4\x8dasu je se je finan\xc4\x8dno vzdr\xc5\xbeevala tako, da je ob\xc4\x8dasno delala kot natakarica v Austinu._NEWLINE_Leta 1991 je Ren\xc3\xa9e Zellweger na univerzi do\xc5\xa1tudirala angle\xc5\xa1\xc4\x8dino. Razmi\xc5\xa1ljala je o tem, da bi se preselila v Hollywood, vendar se je nazadnje odlo\xc4\x8dila, da bo raje ostala v Teksasu, svojem rojstnem kraju, da bo lahko izkusila \xc5\xa1e ve\xc4\x8d razli\xc4\x8dnih re\xc4\x8di. Njeno prvo delo po kon\xc4\x8dani univerzi je bilo delo v reklami za govedino; v istem \xc4\x8dasu je za\xc4\x8dela hoditi na avdicije za razne vloge v Houstonu.\n_START_SECTION_\nZgodnje delo (1992\xe2\x80\x932000)\n_START_PARAGRAPH_\nV \xc4\x8dasu, ko je \xc5\xa1e \xc5\xbeivela v Teksasu, se je Ren\xc3\xa9e Zellweger pojavila v mnogih filmih. Kot Mary Lou je zaigrala v filmu A Taste for Killing (1992), temu pa je sledila manj\xc5\xa1a vloga v ABC-jevi televizijski miniseriji Murder in the Heartland (1993). Naslednje leto je nastopila v filmu Kruta resni\xc4\x8dnost (1994), prvem filmu, ki ga je re\xc5\xbeiral Ben Stiller, ter v biografskem filmu 8 Seconds, ki ga je re\xc5\xbeiral John G. Avildsen._NEWLINE_Prva ve\xc4\x8dja vloga Ren\xc3\xa9e Zellweger je pri\xc5\xa1la leta 1994, ko je poleg Matthewa McConaugheyja zaigrala v grozljivem filmu z naslovom Teksa\xc5\xa1ki pokol z motorko: Nova generacija. Zaigrala je vlogo Jenny, najstnice, ki skupaj s tremi prijatelji pred\xc4\x8dasno zapusti maturantski ples in kon\xc4\x8da v prometni nesre\xc4\x8di, kar vodi do umorov v njeni dru\xc5\xbeini. Njen naslednji film je bil film z naslovom Love and a .45 (1994), v katerem je zaigrala Starlene Cheatham, \xc5\xbeensko, ki skupaj s svojim fantom na\xc4\x8drtuje rop. Za nastop je prejela nominacijo za nagrado Independent Spirit Award v kategoriji za \xc2\xbbnajbolj\xc5\xa1i debitanski nastop\xc2\xab. Nazadnje se je preselila v Los Angeles, kjer je dobila vlogi v filmih Glasbena zalo\xc5\xbeba (1995) in The Whole Wide World (1996). Ren\xc3\xa9e Zellweger je v javnosti prvi\xc4\x8d postala znana s filmom Jerry Maguire (1996), v katerem je zaigrala simpatijo lika Toma Cruisea. Za to vlogo sta se sicer potegovali tudi igralki Mira Sorvino in Marisa Tomei._NEWLINE_Ren\xc3\xa9e Zellweger je po\xc5\xbeela velik uspeh, ko je zaigrala v filmu Prava stvar (1998) poleg Williama Hurta in Meryl Streep, ter v filmu Neila LaButea, Betty (2000), poleg Morgana Freemana. Zaradi te vloge je postala prva igralka, ki je prejela tri zlate globuse, vendar je bila, ko je njen bodo\xc4\x8di soigralec Hugh Grant naznanil njeno ime, v kopalnici. Ren\xc3\xa9e Zellweger je kasneje protestirala: \xc2\xbbNa zobeh sem imela \xc5\xa1minko!\xc2\xab\n_START_SECTION_\nKriti\xc4\x8dni uspeh (2001\xe2\x80\x932002)\n_START_PARAGRAPH_\nV letu 2001 je Ren\xc3\xa9e Zellweger prejela vlogo Bridget Jones, ki jo je odigrala poleg Hugha Granta in Colina Firtha, v britanski romanti\xc4\x8dni komediji Dnevnik Bridget Jones, ki je temeljila na romanu Helen Fielding, Dnevnik Bridget Jones, iz leta 1996. Izbira je povzro\xc4\x8dila veliko razburjenja in kontroverznosti, saj Ren\xc3\xa9e Zellweger ni bila ne Britanka ne prete\xc5\xbeka. Med avdicijo so Ren\xc3\xa9e Zellweger povedali, da je presuha, da bi zaigrala debelu\xc5\xa1kasto Bridget, zato je hitro pridobivati na te\xc5\xbei in se u\xc4\x8diti britanskega naglasa. Da bi bila njena transformacija v Bridget Jones popolna, se je Ren\xc3\xa9e Zellweger zredila za skoraj deset kilogramov. Za njeno mo\xc4\x8dno nihanje te\xc5\xbee so se kasneje za\xc4\x8deli zelo zanimati mediji. Njeno upodobitev Bridget Jones je pohvalilo mnogo kritikov. Stephen Holden iz revije The New York Times je, na primer, komentiral: \xc2\xbbGd\xc4\x8d. Zellweger je dosegla manj\xc5\xa1i \xc4\x8dude\xc5\xbe, s tem ko je naredila Bridget Jones v celoti ljubeznivo in povsem realno.\xc2\xab Skupaj s tem, da je za\xc4\x8dela obiskovati u\xc4\x8dne ure za u\xc4\x8denje britanskega naglasa, je Ren\xc3\xa9e Zellweger morala za bolj\xc5\xa1o upodobitev Bridget Jones tri tedne delati pod krinko za \xc2\xbbdelavno prakso\xc2\xab\xc2\xa0za britansko podjetje Picador v Victorii, London._NEWLINE_Rezultat njenih precej\xc5\xa1njih prizadevanj za vpliv na lik Helen Fielding je Ren\xc3\xa9e Zellweger prejela pozornost akademije Academy of Motion Picture Arts and Sciences, ki ji je nato podelila nominacijo za oskarja za \xc2\xbbnajbolj\xc5\xa1o stransko igralko\xc2\xab._NEWLINE_Leta 2002 je Ren\xc3\xa9e Zellweger poleg Michelle Pfeiffer zaigrala v filmu Beli oleander. Zaigrala je igralko v filmu, film Beli oleander pa je prikazal tudi odlomek z njo iz filma Teksa\xc5\xa1ki pokol z motorko: Nova generacija, v katerem se je pogovarjala z glavnim likom, Astrid Magnussen, o njenih na\xc4\x8drtih glede kariere. Istega leta se je kot Roxie Hart pojavila v kriti\xc4\x8dno uspe\xc5\xa1nem glasbenem filmu Chicago, ki ga je re\xc5\xbeiral Rob Marshall, v njem pa so poleg nje igrali \xc5\xa1e Catherine Zeta Jones, Richard Gere, Queen Latifah in John C. Reilly. Film je prejel oskarja za najbolj\xc5\xa1o sliko, pa tudi Ren\xc3\xa9e Zellweger je s strani filmskih kritikov v glavnem prejela pozitivne kritike. Na spletni strani revije San Francisco Chronicle, SFGate, so komentirali: \xc2\xbbGledati Zellwegerjevo je samo veselje, z mnogimi komi\xc4\x8dnimi to\xc4\x8dkami in, v njenih nastopih na odru, poveljuje njena prisotnost.\xc2\xab Revija Washington Post je objavila \xc4\x8dlanek, v katerem so napisali, da \xc4\x8deprav Ren\xc3\xa9e Zellweger v resni\xc4\x8dnem \xc5\xbeivljenju ne zna plesati, \xc2\xbbob\xc4\x8dinstvo tega iz filma ne bo opazilo, saj ple\xc5\xa1e kot nevihta.\xc2\xab_NEWLINE_S filmom si je prislu\xc5\xbeila drugo nominacijo za oskarja v kategoriji za \xc2\xbbnajbolj\xc5\xa1o igralko\xc2\xab\xc2\xa0ter nagradi Screen Actors Guild Award in zlati globus.\n_START_SECTION_\nSedanja kariera (2003 - danes)\n_START_PARAGRAPH_\nV letu 2004 je Ren\xc3\xa9e Zellweger prejela oskarja, tokrat v kategoriji za \xc2\xbbnajbolj\xc5\xa1o stransko igralko\xc2\xab, in sicer za svoj nastop v filmu Anthonyja Minghelle, Hladni vrh, kjer je zaigrala poleg Judea Lawa in Nicole Kidman. Ren\xc3\xa9e Zellweger je od takrat zaigrala tudi v nadaljevanju filma Dnevnik Bridget Jones, filmu Bridget Jones: Na robu pameti (2004), posodila glas liku v filmih DreamWorksa, Kraljestvo morskega psa (2004) in \xc4\x8cebelji film (2007), leta 2005 pa je zaigrala v filmu Rona Howarda, Cinderella Man: legenda o boksarju, v katerem sta poleg nje zaigrala \xc5\xa1e Russell Crowe in Paul Giamatti. 24. maja leta 2005 je Ren\xc3\xa9e Zellweger dobila svojo zvezdo na Hollywood Walk of Fame. Ren\xc3\xa9e Zellweger je producirala in zaigrala v filmu Gospodi\xc4\x8dna Potter, ki je temeljil na \xc5\xbeivljenjski zgodbi priznane pisateljice Beatrix Potter, v katerem je zaigrala poleg Emily Watson in Ewana McGregorja. Film je iz\xc5\xa1el decembra leta 2006. V letu 2008 je Ren\xc3\xa9e Zellweger zaigrala v filmu Appaloosa poleg Eda Harrisa in Vigga Mortensena ter v komi\xc4\x8dnem filmu Umazana igra poleg z oskarjem nagrajenega igralca, Georgea Clooneyja._NEWLINE_Leta 2008 producirala film, v katerem je igral Harry Connick, Jr., o resni\xc4\x8dni zgodbi dr. Dennyja Slamona. Film, imenovan \xc5\xbdivi dokaz se je premierno predvajal v oktobru 2008 na televizijskem kanalu Lifetime Television. Poleg nje sta film producirala tudi Craig Zadan in Neil Meron._NEWLINE_Leta 2009 je poleg Chrisa Notha in Kevina Bacona zaigrala v filmu Richarda Loncrainea My One and Only, ter v filmu Nova v mestu, komediji o uslu\xc5\xbebenki iz izvajalskega podjetja iz Miamija, ki je bila poslana v New Ulm, Minnesota, pojavila se je tudi v cameo vlogi v filmu Po\xc5\xa1asti proti nezemljanom._NEWLINE_13. avgusta 2009 je v Veliki Britaniji iz\xc5\xa1el film Christiana Alvarta, naslovljen kot Primer 39, ki ga je Ren\xc3\xa9e Zellweger skupaj z Jodelle Ferland, Ianom McShaneom in Bradleyjem Cooperjem posnela \xc5\xbee leta 2006. 1. oktobra 2010 je film iz\xc5\xa1el tudi v Zdru\xc5\xbeenih dr\xc5\xbeavah Amerike._NEWLINE_Aprila leta 2010 je iz\xc5\xa1el film Oliverja Dahana z naslovom My Own Love Song, v katerem ima Ren\xc3\xa9e Zellweger vlogo Summer Wilson. Poleg nje v filmu igrajo tudi Madeline Zima, Nick Nolte in Forest Whitaker.\n_START_SECTION_\nZasebno \xc5\xbeivljenje\n_START_PARAGRAPH_\nRen\xc3\xa9e Zellweger je bila v resnem razmerju z igralcem in komedijantom Jimom Carreyjem. Razmerje se je kon\xc4\x8dalo decembra 2000. \xc5\xa0e pred tem so naokrog kro\xc5\xbeile govorice o tem, da se je par zaro\xc4\x8dil, vendar jih Ren\xc3\xa9e Zellweger pogosto je zanikala. Ren\xc3\xa9e Zellweger se je \xc5\xa1alila na ra\xc4\x8dun razmerja, ko je v oddaji Saturday Night Live, s tem, da je prebrala odlomek iz svojega \xc2\xbbdnevnika\xc2\xab, v katerem je napisala: \xc2\xbbDragi dnevnik, ne morem verjeti, da hodim z Jimom Carreyjem.\xc2\xab_NEWLINE_Ren\xc3\xa9e Zellweger je dve leti hodila s pevcem skupine The White Stripes, Jackom Whiteom. Par se je spoznal na snemanju filma Hladni vrh, nato pa sta ob za\xc4\x8detku snemanja filma za\xc4\x8dela hoditi. Raz\xc5\xa1la sta se dve leti pozneje, saj sta zaradi dela morala ve\xc4\x8d \xc4\x8dasa pre\xc5\xbeiveti skupaj in sta se zato odtujila. Prijatelji para so povedali, da sta se raz\xc5\xa1la v prijateljskih odnosih._NEWLINE_9. maja leta 2005 se je Ren\xc3\xa9e Zellweger poro\xc4\x8dila s pevcem Kennyjem Chesneyjem z obredom na otoku St. John. Spoznala sta se januarja tistega leta na dobrodelnem koncertu za pomo\xc4\x8d \xc5\xbertvam potresa v Indijskem oceanu leta 2004. Ren\xc3\xa9e Zellweger se je zamudila pri izbiri zaro\xc4\x8dnega prstana, saj je bila poroka na\xc4\x8drtovana v zelo kratkem \xc4\x8dasu. 15. septembra 2005, po komaj petih mesecih zakona, sta zakonca oznanila, da nameravata svoj zakon razveljaviti. Ren\xc3\xa9e Zellweger je kot razlog za razvezo navedla \xc2\xbbgoljufanje\xc2\xab. Po medijskih pregledih njene uporabe besede \xc2\xbbgoljufanje\xc2\xab, je ona sama dejala, da je kvalificirano uporabila izraz, ki je del \xc2\xbbenostavnega legalnega jezika in ne odsev Kennyjevega zna\xc4\x8daja. Osebno bi bila zelo vesela va\xc5\xa1e podpore v navedeni orisani teoriji, ne pa \xc5\xa1kodljivih, sensationaliznih in neresni\xc4\x8dnih sklepov. Upam, da bom to tranzicijo izkusila kar najbolj zasebno.\xc2\xab Lo\xc4\x8ditev je bila uradna decembra leta 2005._NEWLINE_Leta 2005 je Ren\xc3\xa9e Zellweger kupila 6,8 milijonov $ vredno prebivali\xc5\xa1\xc4\x8de v Bel Airu, ter prodala svoje prej\xc5\xa1nje prebivali\xc5\xa1\xc4\x8de v Hollywood Hillsu, ki ga je za 1,9 milijonov $ kupila leta 2000._NEWLINE_Zaradi pove\xc4\x8dane pozornosti paparazzev je kasneje tistega leta kupila hi\xc5\xa1o v Connecticutu in se preselila tja. Trdila je, da je redko tam, ter da \xc5\xa1e naprej vzdr\xc5\xbeuje svoje manj\xc5\xa1e stanovanje v New Yorku, kjer se ob\xc4\x8dasno \xc2\xbbustavi,\xc2\xab\xc2\xa0preden se mora preseliti zaradi snemanja novega filma. V januarju 2007 je priznala, da jo je zaradi varnostnih problemov in obo\xc5\xbeevalcev, ki ji po\xc5\xa1to po\xc5\xa1iljajo ali pu\xc5\xa1\xc4\x8dajo na domu strah biti samo doma; dejala je, da je razmi\xc5\xa1ljala o tem, da bi kupila pi\xc5\xa1tolo zaradi osebne varnosti._NEWLINE_Ren\xc3\xa9e Zellweger je skupaj z Marcom Forsterjem prevzela vlogo v kampanji za prepre\xc4\x8devanje virusa HIV na \xc5\xa1vicarskem oddelku za zdravje._NEWLINE_Od leta 2009 ima Ren\xc3\xa9e Zellweger razmerje z igralcem Bradleyjem Cooperjem.'